Aršaks Petrosjans

Aršaks Petrosjans (; dzimis  Erevānā) ir Armēnijas starptautiskais lielmeistars šahā (1984).

 Biogrāfija 
Divas reizes uzvarējis Armēnijas šaha čempionātos (1974, 1976).34 Championship of Armenia - Erevan 1974Championship of Armenia - Erevan 7-29.5.1976 1980. gadā dalījis 1.-2. vietu ar Vitāliju Ceškovski starptautiskajā šaha turnīrā Erevānā un uzvarējis starptautiskajā šaha turnīrā Albenā (Bulgārija). 1983. gadā uzvarējis šaha turnīrā Novi Sadā, bet 1984. gadā uzvarējis Tigrana Petrosjana memoriālā.Memorial T.Petrosian Yerevan October 1984 1991. gadā PSRS komandu šaha čempionātā izcīnījis 2. vietu Armēnijas izlases sastāvā.OlimpBase :: 19th Soviet Team Chess Championship, Azov 1991,  Armenian SSR

Par panākumiem turnīros FIDE 1978. gadā Petrosjanam piešķīrusi starptautiskā meistara (IM), bet 1984. gadā - starptautiskā lielmeistara (GM) nosaukumu. 2004. gadā ir saņēmis FIDE vecākā trenera nosaukumu.

Sekmīgi pārstāvējis Armēnijas komandu lielākajos komandu šaha turnīros:
 Pasaules šaha olimpiādēs piedalījies 2 reizes (1992, 1996). Komandu vērtējumā izcīnījis bronzas (1992) medaļu;OlimpBase :: Men's Chess Olympiads :: Arshak Petrosian
 Pasaules komandu šaha čempionātos piedalījies 1993. gadā.OlimpBase :: World Men's Team Chess Championship :: Arshak Petrosian

Kopš 1990. gadu otrās puses vairāk pazīstams kā šaha treneris. Bijis Armēnijas izlases treneris Pasaules šaha olimpiādēs un lielākajos komandu šaha čempionātos (1996—2012). 2000. gada septembrī Petrosjana meita Sofija apprecējusies ar Ungārijas šaha lielmeistaru Pēteri Lēko, un Petrosjans bijis arī ungāru šahista treneris.

 Atsauces 

 Ārējās saites 

Kategorija:1953. gadā dzimušie
Kategorija:Armēnijas šahisti
Kategorija:PSRS šahisti
Kategorija:Šaha treneri
Kategorija:Erevānā dzimušie